CHG ลงนามสัญญาซื้อเครื่องฉายรังสีจากประเทศสวีเดน
CHG ลงนามสัญญาซื้อเครื่องฉายรังสีรุ่น Synergy จากประเทศสวีเดน ณ ห้อง Anoma 2-3 โรงแรมอโนมา แกรนด์ กรุงเทพ เมื่อวันที่ 30 ตุลาคม ที่ผ่านมา
2 พ.ย. 2561

นายแพทย์กำพล พลัสสินทร์ (ที่2จากขวา) กรรมการผู้จัดการ กลุ่มบริษัท โรงพยาบาลจุฬารัตน์ จำกัด (มหาชน) หรือ CHG ลงนามสัญญาซื้อเครื่องฉายรังสีรุ่น Synergy จากประเทศสวีเดน ร่วมกับ นายปราโมทย์ ก๊กพ่อค้า (ที่ 2 จากซ้าย) ผู้จัดการทั่วไป บริษัท พรีเมียร์ บิสสิเนส อินเตอร์ จำกัด เพื่อเพิ่มความสามารถในการรักษาผู้ป่วยโรคมะเร็งและเนื้องอก ด้วยพลังงานรังสีโฟตอนพลังงานสูง ณ ห้อง Anoma 2-3 โรงแรมอโนมา แกรนด์ กรุงเทพ เมื่อวันที่ 30 ตุลาคม ที่ผ่านมา
โดยก่อนหน้านี้คณะกรรมการกลุ่มโรงพยาบาลฯ มีมติอนุมัติให้ก่อตั้งโรงพยาบาลศูนย์มะเร็งและรังสีรักษาสุวรรณภูมิ เพื่อให้บริการทางการแพทย์เฉพาะทางอย่างครบวงจร ภายในพื้นที่จังหวัดสมุทรปราการและจังหวัดใกล้เคียง